**หวัง เป่าเฉียง** (จีนตัวย่อ: 王宝强; จีนตัวเต็ม: 王寶強; พินอิน: *Wáng Bǎoqiáng*) เป็นนักแสดงชาวจีน มีผลงานแสดงครั้งแรกเป็นตัวประกอบในภาพยนตร์เรื่อง *Blind Shaft* ซึ่งได้รับรางวัลม้าทองคำสาขานักแสดงหน้าใหม่ยอดเยี่ยมประจำปี 2003

วัยเด็ก
-------

หวัง เป่าเฉียงเกิดที่เขตหนานเหอ นครสิงไถ มณฑลเหอเป่ย์เมื่อวันที่ 29 พฤษภาคม ค.ศ. 1984 ในครอบครัวที่ยากจน
ขณะที่เขาอายุได้ 8 ขวบ ที่หมู่บ้านของเขาฉายภาพยนตร์เรื่อง *เสี้ยวลิ้มยี่* ซึ่งมีเจ็ต ลีแสดงนำ ภาพยนตร์เรื่องนั้นบันดาลใจให้เขาใฝ่ฝันจะเป็นนักแสดงแอ็กชันอย่างเจ็ต ลีหรือเฉินหลง เขารบเร้าที่จะให้พ่อแม่ส่งไปฝึกที่วัดเส้าหลิน

อาชีพการแสดง
------------

ก่อนจะเข้าสู่วงการภาพยนตร์ หวังทำงานรับจ้างทั่วไปได้รับค่าจ้างวันละ 25 หยวนและเดินทางกลับบ้านไม่ได้กว่าสองปีเนื่องจากไม่มีเงินพอซื้อตั๋วรถไฟ เขาเคยไปสมัครคัดตัวเป็นนักแสดงแต่ไม่ได้รับเลือกเนื่องจากเตี้ยเกินไป แต่ได้รับคัดเลือกเป็นนักแสดงประกอบฉากในปักกิ่งในเวลาต่อมา ใน ค.ศ. 2003 เขาได้รับเลือกให้แสดงเป็นตัวประกอบในภาพยนตร์อิสระ *Blind Shaft* ซึ่งทำให้เขาได้รับรางวัลม้าทองคำสาขานักแสดงหน้าใหม่ยอดเยี่ยม และต่อมาเขาได้แสดงเป็นเด็กชาวบ้านในภาพยนตร์เรื่อง *จอมโจรหัวใจไม่ลวงโลก* ของผู้กำกับเฝิง เสี่ยวกัง ใน ค.ศ. 2004 ซึ่งได้รับคำชื่นชมอย่างมาก

ค.ศ. 2006 หวังแสดงในละครโทรทัศน์เรื่อง *Soldiers Sortie* รับบทเป็นนายทหารที่ค่อนข้างเชื่องช้าแต่เป็นที่ยกย่องเพราะความมุมานะของเขา ละครเรื่องดังกล่าวโด่งดังเป็นอย่างมาก และทำให้หวังได้รับชื่อเสียงและคำชื่นชมจากบทบาทดังกล่าว อีกสามปีถัดมา เขาแสดงนำในละครแนวทหารอีกเรื่องหนึ่งได้แก่ *My Brother's Name is Shun Liu* ซึ่งประสบความสำเร็จอย่างมากเช่นกัน

ค.ศ. 2011 หวังแสดงนำในภาพยนตร์ตลกเรื่อง *Hello, Mr. Tree* และได้รับหลายรางวัล เช่นรางวัลนักแสดงนำชายยอดเยี่ยมจากเทศกาลภาพยนตร์นานาชาติวลาดีวอสตอคครั้งที่ 9 ที่ประเทศรัสเซีย รางวัลนักแสดงนำชายยอดเยี่ยมจากงานเอเชียแปซิฟิกสกรีนอะวอดส์ครั้งที่ 5 ที่ประเทศออสเตรเลีย รางวัลนักแสดงนำชายยอดเยี่ยมจากเทศกาลภาพยนตร์จีนนิวยอร์ก รางวัลนักแสดงนำชายยอดเยี่ยมจากนิตยสาร Youth Film Handbook และรางวัลนักแสดงนำชายยอดเยี่ยมจากเทศกาลภาพยนตร์เอเชียอิตาลี ในขณะที่ภาพยนตร์เรื่อง*แก๊งม่วนป่วนไทยแลนด์*ใน ค.ศ. 2012 ที่เขาร่วมแสดงก็ได้รับความนิยมอย่างมากและทำรายได้อย่างสูง และเขาก็แสดงนำในภาพยนตร์ *แก๊งม่วนป่วนเยาวราช* และภาคต่ออีกสองเรื่องได้แก่*แก๊งม่วนป่วนนิวยอร์ก*และ*แก๊งม่วนป่วนโตเกียว*

ค.ศ. 2017 หวังแสดงและกำกับภาพยนตร์ตลกแฟนตาซีเรื่อง *Buddies in India* ซึ่งเป็นผลงานกำกับเรื่องแรกของเขา

ค.ศ. 2019 หวังแสดงในภาพยนตร์เรื่อง *The New King of Comedy* ของโจว ซิงฉือ

ชีวิตส่วนตัว
------------

หวัง เป่าเฉียงสมรสกับหม่า หรง (马蓉) เมื่อวันที่ 10 กุมภาพันธ์ ค.ศ. 2010 และมีลูกด้วยกันสองคน หกปีถัดมาในวันที่ 14 สิงหาคม ค.ศ. 2016 หวังโพสต์ลงในซินล่างเวย์ปั๋วว่าเขาจะหย่ากับหม่า โดยกล่าวหาว่าเธอเป็นชู้กับซ่ง เจ๋อ (宋喆) ผู้จัดการส่วนตัวของเขา และยักยอกทรัพย์สินของครอบครัว หม่า หรงโพสต์โต้กลับว่าหวังไม่ดูแลครอบครัว และเธอขู่ว่าจะฟ้องหมิ่นประมาท เธอยื่นฟ้องในวันที่ 16 สิงหาคมปีเดียวกัน เหตุหย่าร้างระหว่างหวัง เป่าเฉียงและหม่า หรงกลายเป็นประเด็นที่ถกเถียงกันอย่างมากบนเว็บไซต์ซินล่างเวย์ปั๋ว โดยแฮชแท็ก #WangBaoQiangDivorce มีผู้เข้าชมกว่าห้าพันล้านครั้ง หวังยื่นฟ้องหย่าต่อศาลในปักกิ่ง ในขณะที่ภรรยาของซ่งก็ยื่นฟ้องหย่าเช่นกัน

อ้างอิง
-------

1. ↑  "Wang Baoqiang, from screen to political stage". *China.org.cn*. January 25, 2013.
2. ↑  Nian Lun (2012). "Film Star Wang Baoqiang: Use Filial Piety to Resolve Family Conflicts" 《影星王宝强：用孝心化解家人矛盾》. 《老年人》 [*Old Man*]. *Lao Nian Ren* (ภาษาจีน). Vol. 6. Changsha, Hunan: Veteran Cadre Bureau of CPC Hunan Provincial Committee. pp. 34–36. ISSN 1007-2616.
3. ↑  王宝强心酸成名史 揭那些你不知道的真实成长经历. *China Daily* (ภาษาจีน). January 22, 2016.
4. 1 2 3   那些草根出身的明星们 [*Stars who came up from Nothing*]. *Teens' Space* (ภาษาอังกฤษ และ จีน). Vol. 6. Chongqing: Chongqing Publishing House. 2019. pp. 12–15. ISBN 978-7-229-09693-9.
5. ↑  关于"屌丝"的影视剧、歌曲和明星. *ifeng* (ภาษาจีน). March 31, 2018. คลังข้อมูลเก่าเก็บจากแหล่งเดิมเมื่อ 2020-05-16. สืบค้นเมื่อ 2021-11-01.
6. ↑  Yu, Sen-lun (March 5, 2004). "'Blind Shaft' plumbs the depths of China and hits a rich vein of film talent". Taipei Times.
7. ↑  Yu, Sen-lun (December 14, 2003). "Again, Hong Kong tames the Golden Horse". Taipei Times. คลังข้อมูลเก่าเก็บจากแหล่งเดิมเมื่อ 2018-10-23. สืบค้นเมื่อ 2021-11-01.
8. ↑  王宝强16岁裸身拍"三级片" 击败张艺谋擒银熊. *Tencent* (ภาษาจีน). January 30, 2013. คลังข้อมูลเก่าเก็บจากแหล่งเดิมเมื่อ 2021-10-31. สืบค้นเมื่อ 2021-11-01.
9. ↑  王宝强：《天下无贼》最大受益者(图). *Sina* (ภาษาจีน). December 13, 2004.
10. ↑  "Actor Wang Baoqiang rises from rags to riches". *China Daily*. July 30, 2009.
11. ↑  "Wang Baoqiang plays new TV role". *CCTV*. February 16, 2009.
12. ↑  《顺溜》收视率一路顺溜 首播占据央视最高点. *Netease* (ภาษาจีน). June 23, 2009.
13. ↑  王宝强《树先生》接到多个国际电影节邀约. *Sina* (ภาษาจีน). July 6, 2011.
14. ↑  专访《唐人街探案2》导演&主演陈思诚. *Mtime* (ภาษาจีน). February 18, 2018. คลังข้อมูลเก่าเก็บจากแหล่งเดิมเมื่อ 2020-08-07. สืบค้นเมื่อ 2021-11-01.
15. ↑  "Wang Baoqiang starts 2017 with directorial debut". *Yahoo*. January 24, 2017.
16. ↑  周星驰《新喜剧之王》首曝演员阵容. *Mtime* (ภาษาจีน). January 11, 2019. คลังข้อมูลเก่าเก็บจากแหล่งเดิมเมื่อ 2020-10-29. สืบค้นเมื่อ 2021-11-01.
17. 1 2 3 4  "Why a celebrity divorce has Chinese social media buzzing". BBC News. August 16, 2016.
18. ↑  Yan, Alice (August 19, 2016). "Divorce of celebrities sparks talk about state of modern marriage in China". South China Morning Post.
19. ↑  Pawar, Rushali (August 17, 2016). "Wang Baoqiang and Ma Rong divorce: Actress sues husband; wants him to remove statement from Weibo". *International Business Times*.
20. ↑

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**หวัง เป่าเฉียง**

* หวัง เป่าเฉียง ที่อินเทอร์เน็ตมูวีเดตาเบส